**ОБЯСНИТЕЛНА ЗАПИСКА**

**От Велина Панчева – директор на ОД „Земеделие” гр. Пловдив**

**Относно**: Изготвяне и представяне на ежемесечна отчетна информация за извършените разходи във връзка с мерките за предотвратяване на разпространението на COVID-19, съгласно писмо №91-00-125/04.05.2020г. на министъра на финансите.

Мерките, които са предприети от ръководството на ОД “Земеделие“-Пловдив във връзка с извънредното положение, са свързани със закупуване на предпазни маски, ръкавици и дезинфектанти за всички служители, препарати за дезинфекция на служебните помещения и офис мебелите, както и параван от плексиглас за деловодството при работа с граждани. Същите са раздадени на служителите на ОД „Земеделие“-Пловдив. През м. юли на служителите при ОД „Земеделие“-Пловдив беше извършено тестване с PSR-тестове за установяване на здравното им състояние във връзка с Ковид-19. Стойността на разходите във връзка с мерките за предотвратяване на разпространението на COVID-19 е **10 469** **лева.** Те са извършени през м. март, м. април, м. май, м. юни, м. юли, м. август, м. септември и м. октомври 2020г.

Като източник на финансиране на разходите, свързани с извънредното положение, ОД „Земеделие“-Пловдив използва средства от **параграф 10-00 „Издръжка“** от уточнения план по бюджет за 2020г.

Разходите за издръжка в ОД „Земеделие“ гр. Пловдив са извършени при спазването на принципите за законосъобразност, добро финансово управление и прозрачност. Ръководството на ОД “Земеделие“ гр. Пловдив е предприело мерки за ограничаване на неоправданите разходи.